Diari Oficial de la Generalitat Valenciana


Sumari del DOGV 8902, del 10-09-2020 (2020/6858)

Notificació de la sentència dictada en el procediment ordinari número 751/2018.
-------------------------------------------------------------------------------

### Dades del document

Número de DOGV
:   8902

Data del DOGV
:   10-09-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6858


Organisme emissor
:   Jutjat de Primera Instància Número 3 d'Elda

Tipus de document
:   Edicte

Notificació de la sentència dictada en el procediment ordinari número 751/2018. [2020/6858]  
Sentència núm. 201/2019  
Data: trenta de desembre de dos mil dènou  
Objecte del judici: incompliment contractual  
Vistes per mi, Gloria Lobato de Abajo, magistrada jutgessa del Jutjat de Primera Instància i Instrucció núm. 3 d'Elda, les presents actuacions de judici ordinari sobre reclamació de quantitat, derivada d'incompliment contractual, que se segueix davant aquest jutjat sota el número 751/2018 a instància de l'entitat CaixaBank SA, assistit pel lletrat Morenilla Moreno, i representat pel procurador dels tribunals Miralles Morera, contra l'herència jacent o hereus desconeguts d'Ismael Roig Quiles i contra Yolanda Julián García, declarats en situació de rebel·lia processal, en virtut de les facultats que em confereix la Constitució i en nom del rei, dicte la sentència següent:  
  
Estime substancialment la pretensió principal continguda en la demanda interposada pel procurador dels tribunals Miralles Morera, actuant en nom i representació de l'entitat CaixaBank SA, contra l'herència jacent o ignorats hereus d'Ismael Roig Quiles i contra Yolanda Julián García, declarats en situació de rebel·lia processal, i en el seu mèrit:  
1. Declare el venciment anticipat del contracte de crèdit amb garantia hipotecària de data 25 d'octubre de 2007, així com del contracte de préstec hipotecari de data 30 d'abril de 2009 per causa d'insolvència i l'incompliment greu i essencial de l'obligació de pagament de la part deutora acreditat en actuacions, així com la caducitat o pèrdua del benefici del termini.  
2. Condemne l'herència jacent o hereus desconeguts d'Ismael Roig Quiles i a Yolanda Julián García, a pagar de manera solidària a la part actora la totalitat de les quantitats degudes a l'entitat actora en concepte de principal, així com per interessos ordinaris reportats que ascendeix a la xifra de 67.527,75 euros, més l'interés remuneratori que es genere al tipus pactat des de la presentació d'aquesta demanda, que seran els interessos de l'art. 576 de la Llei d'enjudiciament civil des del dictat de la sentència.  
3. Rebutge la petició continguda en l'apartat tercer del suplicatori de la petició principal de la demanda, sense perjudici del que es puga acordar en el corresponent procés d'execució.  
4. Condemne la part demandada al pagament de les costes ocasionades.  
  
Notifiqueu la present resolució a les parts, fent-los saber que no és ferma, que és susceptible de recurs d'apel·lació que s'haurà d'interposar en aquest jutjat en el termini de 20 dies a comptar de l'endemà de la notificació. En la interposició del recurs l'apel·lant haurà de citar la resolució impugnada, els pronunciaments que impugna i les al·legacions en què basa l'apel·lació.  
  
En atenció al desconeixement de l'actual domicili o residència de la part demandada, per resolució d'aquesta data de la jutgessa, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el tauler d'anuncis d'aquest jutjat per a portar a efecte la diligència de notificació de la resolució continguda en els seus propis termes al demandat, herència jacent d'Ismael Roig Quiles i Yolanda Julián García, en parador desconegut.  
  
Elda, 27 d'abril de 2020.- La lletrada de l'Administració de justícia: Lucía Moreno Ros.